BOSNA I HERCEGOVINA

FEDERACIJA BOSNE I HERCEGOVINE

HEREGOVAČKO-NERETVANSKA ŽUPANIJA



**PLAN I PROGRAM NATJECANJA, SMOTRI I TESTIRANJA ZA UČENIKE OSNOVNIH ŠKOLA HERCEGOVAČKO-NERETVANSKE ŽUPANIJE**

**Školska 2025./2026. godina**

NATJECANJA, SMOTRE I TESTIRANJA UČENIKA OSNOVNIH ŠKOLA HNŽ-A

Natjecanje je pravilima određen postupak iskazivanja sposobnosti, vještina i znanja učenika osnovnih i srednjih škola Hercegovačko – neretvanske županije pisanim ili usmenim oblicima, pojedinačno ili u skupini. Natjecanje se sastoji od školske i županijske razine.

Smotra je pravilima određen postupak predstavljanja postignuća u vještinama i umijećima učenika osnovnih i srednjih škola Hercegovačko – neretvanske županije. Smotra se, u pravilu sastoji od školske i županijske razine.

Svrha natjecanja i smotri je:

* poticanje i motiviranje učenika na razvoj i unaprjeđenje osobnih znanja, vještina, sposobnosti i kreativnosti,
* predstavljanje rezultata rada, znanja, vještina, sposobnosti i kompetencija učenika u predmetnom području,
* primjena kreativnost, vještine i sposobnosti u rješavanju postavljenih zadataka,
* prezentacija zanimanja;
* profesionalno usmjeravanje učenika osnovnih i srednjih škola,
* otkrivanje nadarenih učenika te poticanje kreativnosti u školi;
* poticanje učenika na daljnji rad i usavršavanje u područjima u kojima su uspješni,
* razvijanje stavova poštovanja drugoga kvalitetnom međusobnom komunikacijom.
* nagrađivanje i poticanje vrijednih i talentiranih učenika na razini županije.

Testiranje je provjera znanja, sposobnosti i vještina učenika u određenom nastavnom predmetu ili području. Testiranje iz određenog nastavnog predmeta ili područja se može provesti u pojedinom razredu određene škole, grada/općine ili cijele županije. Uzorak testiranja određuje Zavod za školstvo Mostar na prijedlog stručnog savjetnika.

Testiranje predstavlja sredstvo koje će poslužiti za praćenje i unapređivanje kvaliteta obrazovanja.

Svrha testiranja je

* pružanje podataka o predmetnom programu, njegovoj prilagođenosti učenicima određenog uzrasta i ključnim faktorima koji utječu na postignuća učenika,
* praćenje i analiza znanja, sposobnosti i vještina učenika s ciljem unaprjeđenja nastave i odgojno-obrazovnog procesa,
* prepoznavanje područja u NPP u kojima je potrebno poboljšanje,
* ujednačavanje kriterija vrednovanja učitelja i nastavnika u radu s učenicima,
* pružanje informacija (prijedloga) učiteljima i nastavnicima o unapređenju načina rada s učenicima,
* poticanje standardizacije u izradi ispita i ispitnih zadataka,
* unapređenje kvalitete učenja i poučavanja.

Plan i program natjecanja, smotri i testiranja za učenike osnovnih škola

|  |  |  |  |  |  |  |
| --- | --- | --- | --- | --- | --- | --- |
| R. br. | Natjecanje/smotra/testiranje | | Vremenik | | | |
|  | Naziv natjecanja  /smotre | **NATJECANJE U PISANJU POEZIJE I RECITIRANJU (HRVATSKI JEZIK)**  **DANI HRVATSKOG JEZIKA** | Školsko  do 15. veljače 2026. | Županijsko  ožujak 2026. | | |
| Kategorija | Svi razredi |
| Programski sadržaji | Pisanje i interpretativno recitiranje poezije u povodu obilježavanja Dana hrvatskoga jezika |
| Uvjeti sudjelovanja | do 15. veljače 2026. godine provesti školsko natjecanje (pisanje lirskih pjesama).  Do konca mjeseca veljače 2025. dostaviti tekst lirske pjesme koju je napisao učenik škole i koja je pobjednica školskog natjecanja. Tekstove lirskih pjesama će pregledati Povjerenstvo u Zavodu za školstvo Mostar i odrediti najuspjelije radove. Napisanu lirsku pjesmu (koja je pobjednica na školskom natjecanju) može na županijskom natjecanju recitatora izvoditi drugi učenik i tako predstavljati školu.  Školu predstavlja jedan učenik. |
|  | Naziv natjecanja  /smotre | **NATJECANJE U KRASNOSLOVU (INTERPRETATIVNO RECITIRANJE)** | kraj ožujka 2026. | travanj 2026. | | |
| Kategorija | učenici IV. razreda |
| Programski sadržaji | Interpretativno recitiranje |
| Uvjeti sudjelovanja | Najuspješniji učenici sa školskih natjecanja u krasnoslovljenju sudjeluju u završnom županijskom natjecanju. Svaku školu predstavlja po jedan učenik. |
|  | Naziv natjecanja | **NATJECANJE IZ ENGLESKOG JEZIK** | kraj ožujka  2025. | | kraj travnja 2024. | |
| Kategorija | učenici IX. razreda |
| Programski sadržaji | *Vocabulary, Grammar, English in Use* (razina A2). U obzir će biti uzeti sadržaji obrađeni do kraja prvog obrazovnog razdoblja.  Natjecanje će biti u obliku rješavanja testa. |
| Uvjeti sudjelovanja | Županijskom natjecanju iz engleskog jezika pristupa najuspješniji/a sa školskog natjecanja, jedan predstavnik po svakoj školi. |
|  | Naziv natjecanja  /smotre | **TESTIRANJE IZ BIOLOGIJE** |  | do početka proljetnih praznika 2026. | | |
| Kategorija | Učenici VIII. razreda osnovnih škola u mjestima: Čitluk, Bijakovići, Čapljina, Višići, Čerin, Stolac, Crnići, Neum. Postotak učenika koji će sudjelovati u testiraju po nasumičnom odabiru bit će naknadno dogovoren |
| Programski sadržaji | Gradivo zoologije. Detalji će biti dogovoreni na sastanku stručnog aktiva učitelja biologije osnovnih škola navedenih mjesta koji predaju u VIII. razredu. |
|  | Naziv natjecanja | **NATJECANJE IZ MATEMATIKE** | kraj ožujka 2026. | | kraj travnja 2026. | |
| Kategorija | Učenici V. razreda |
| Programski sadržaji | Nastavni plan i program za matematiku do V. razreda (za V. razred nastavni sadržaji koji se po optimalnoj dinamici realizacije mogu obraditi do nadnevka održavanja županijskog natjecanja)  Natjecanje će biti u obliku rješavanja testa |
| 6. | Naziv natjecanja  /smotre | **NATJECANJE IZ POVIJESTI**  **KVIZ: UČIMO POVIJEST KAKO**  **BISMO UPOZNALI SVIJET** |  | | ožujak 2026. | |
|  | Kategorija | Učenici IX. Razreda (SVE ŠKOLE U  ŽUPANIJI OSIM MOSTARA) |  | | | |
|  | Programski sadržaji | Učenje kroz zabavu, stjecanje novih  saznanja o svijetu, ljudima u različitim  kulturama, sredini oko nas, suvremenim  događajima, zbivanjima i tokovima, timski  rad tj. suradnja učenika i učitelja te  postaviti povijest kao jedno od  kroskurikularnih sjecišta saznanja kojima  se sve više teži. Stjecanje znanja o svijetu i ljudima u različitim kulturama i sredini  oko nas, suvremenim događajima i  zbivanjima, razvijanje timskog rada i  učenje kroz zabavu. |  | | |  |
|  | Uvjeti sudjelovanja | Po dosadašnjoj praksi učitelji će biti na vrijeme obavješteni o detaljima. |  | | | |
| 7. | Naziv natjecanja  /smotre | **NATJECANJE IZ LIKOVNE KULTURE**  **Izrazi se likovno: Boje, oblici i ideje u pokretu** |  | | | kraj ožujka 2026. |
|  | Kategorija | Učenici **prvog, drugog i trećeg razreda**  Tema: „Moj svijet“ |  | | |  |
|  | Programski sadržaji | Natjecanje potiče **osobni i socijalni razvoj učenika,** razvijanje **kritičkog i divergentnog razmišljanja** te **poduzetništvo kroz kreativnost**. Kroz odabrane teme učenici imaju priliku istraživati vlastite ideje i izražavati ih na originalan način, jačajući pritom maštu, estetsku osjetljivost i samopouzdanje.  Tema „Moj svijet“potiče slobodu izražavanja i razvijanje vlastitog likovnog jezika, omogućujući učenicima da istraže vlastite ideje i osjećaje.  Temom “Moj svijet” učenici predstavljaju svoj svijet - može biti stvarno okružje ili bajkoviti krajolik (izmišljen), grad od slatkiša, čarobna šuma, životinje koje govore ili samostalno kreirana stvorenja. Slobodno biraju boje i oblike u cilju originalnijeg izričaja ideje. |  | | |  |
|  | Uvjeti sudjelovanja | Slobodan izbor tehnika unutar ponuđenih: tempera, vodene boje, pastele, kolaž ili kombinacija. Rad na papiru**-minimalno A4, maksimalno A3 format.** Radovi trebaju biti samostalno izrađeni bez izravne pomoći učitelja. Svaka škola može prijaviti **do 3 rada po kategoriji.**  Radovi trebaju biti potpisani na poleđini papira (ime i prezime učenika, razred, škola, učitelj, naziv teme). Radove učenika dostaviti osobno ili poštom Zavodu za školstvo Mostar.  Radove će pregledati i vrednovati Povjerenstvo iz oblasti likovne kulture i umjetnosti. |  | | |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | |  |
| 8. | Naziv natjecanja/  smotre | **NATJECANJE IZ LIKOVNE KULTURE**  **Izrazi se likovno: Boje, oblici i ideje u pokretu** |  | | |  |
|  | Kategorija | **Učenici četvrtog, petog i šestog razred:**  Tema: „Grad boja” |  | | |  |
|  | Programski sadržaji | Natjecanje potiče **osobni i socijalni razvoj učenika,** razvijanje **kritičkog i divergentnog razmišljanja** te **poduzetništvo kroz kreativnost.** Kroz odabrane teme učenici imaju priliku istraživati vlastite ideje i izražavati ih na originalan način, jačajući pritom maštu, estetsku osjetljivost i samopouzdanje. Tema „Grad boja“usmjerava učenike na promišljanje o zajednici i prostoru (stvarnom ili zamišljenom), čime se razvija suradništvo i svijest o zajedničkim ljudskim i društvenim vrijednostima.  Zadatak je osmisliti grad pun boja i oblika – može biti stvaran ili izmišljen. Učenici mogu prikazati kuće, ulice, parkove, mostove ili apstraktne kompozicije koje podsjećaju na grad. Boje služe za stvaranje atmosfere i raspoloženja. |  | | |  |
|  | Uvjeti sudjelovanja | Slobodan izbor tehnika unutar ponuđenih: tempera, vodene boje, pastele, kolaž ili kombinacija. Rad na papiru**-minimalno A4, maksimalno A3 format.** Radovi trebaju biti samostalno izrađeni bez izravne pomoći učitelja. Svaka škola može prijaviti **do 3 rada po kategoriji.**  Radovi trebaju biti potpisani na poleđini papira (ime i prezime učenika, razred, škola, učitelj, naziv teme). Radove učenika dostaviti osobno ili poštom Zavodu za školstvo Mostar.  Radove će pregledati i vrednovati Povjerenstvo iz oblasti likovne kulture i umjetnosti. |  | | |  |
| 9. | Naziv natjecanja  /smotre | **NATJECANJE IZ LIKOVNE KULTURE**  **Izrazi se likovno: Boje, oblici i ideje u pokretu** |  | | | kraj ožujka 2026. |
|  | Kategorija | **Učenici sedmog, osmog i devetog razred:**  Tema: „Kretanje i ritam” |  | | |  |
|  | Programski sadržaji | Natjecanje potiče **osobni i socijalni razvoj učenika,** razvijanje **kritičkog i divergentnog razmišljanja** te **poduzetništvo kroz kreativnost**. Kroz odabrane teme učenici imaju priliku istraživati vlastite ideje i izražavati ih na originalan način, jačajući pritom maštu, estetsku osjetljivost i samopouzdanje. Tema „Kretanje i ritam“otvara mogućnost prikaza dinamike, promjena i osobnog doživljaja svijeta, potičući pritom fleksibilnost i samostalno oblikovanje ideje/a.  Temom “Kretanje i ritam” učenici trebaju likovno prikazati kretanje – to može biti prikaz ljudi, životinja, prirodnih pojava (vjetar, valovi, kiša) ili apstraktnih linija i oblika koji stvaraju ritam i dinamiku. Fokus je na kompoziciji i osjećaju pokreta. |  | | |  |
|  | Uvjeti sudjelovanja | Slobodan izbor tehnika unutar ponuđenih: tempera, vodene boje, pastele, kolaž ili kombinacija. Rad na papiru**-minimalno A4, maksimalno A3 format.** Radovi trebaju biti samostalno izrađeni bez izravne pomoći učitelja. Svaka škola može prijaviti **do 3 rada po kategoriji.**  Radovi trebaju biti potpisani na poleđini papira (ime i prezime učenika, razred, škola, učitelj, naziv teme). Radove učenika dostaviti osobno ili poštom Zavodu za školstvo Mostar.  Radove će pregledati i vrednovati Povjerenstvo iz oblasti likovne kulture i umjetnosti. |  | | |  |
| 10. | Naziv natjecanja  /smotre | **NATJECANJE IZ VJERONAUKA U GRADNJI PRIČA (STORYBUILDING)**  **"U POČETKU BIJAŠE RIJEČ" Iv. 1,1** | Kraj veljače  2026. | | | početak svibnja 2026. |
| Kategorija | Učenici IX. razreda |
| Programski sadržaji | Programski sadržaji natjecanja obuhvaćaju osmišljavanje i izradu originalne priče s kršćanskom porukom, temeljem zadanih riječi ili simbola, te njenu kratku prezentaciju (max. 5 minuta) pred Povjerenstvom. |
| Uvjeti sudjelovanja | Natjecanje je namijenjeno učenicima devetih razreda osnovnih škola. Sudjelovati mogu pojedinci ili timovi (maksimalno 3 člana po timu). Rad mora biti originalan, izrađen unutar predviđenog vremena 30 minuta i sadržavati jasno prepoznatljivu kršćansku poruku.  Nije dopušteno korištenje mobilnih uređaja, interneta ili ranije pripremljenih materijala – kršenje ovih pravila rezultira automatskom diskvalifikacijom. Sudionici su dužni poštovati pravila natjecanja i upute Zavoda za školstvo koje će tijekom godine dobiti. |
| 11. | Naziv natjecanja  /smotre | **GLAZBENI FESTIVAL**  **OSNOVNIH ŠKOLA HNŽ-A** | travanj 2026. | | | svibanj 2026. |
| Kategorija | učenici od VI. do IX. razreda |
| Programski sadržaji | Program natjecanja sadržava popularno-zabavne hitove i klasične skladbe koje interpretiraju učenici. |
| Uvjeti sudjelovanja | Najuspješniji učenici sa školskih natjecanja sudjeluju u završnom županijskom natjecanju |
| 12. | Naziv smotre | **GLAZBENA SMOTRA**  **ZBOROVA OSNOVNIH ŠKOLA** |  | | prosinac 2025. | |
| Kategorija | pjevački zborovi osnovnih škola Grada Mostara i HNŽ-a |
| Programski sadržaji | Program smotre su tradicionalne i popularne adventske i božićne skladbe. |